open-index/open-wikipedia-markdown huggingface dataset:
Karin Widerberg

**Karin Widerberg** (født 1949) er en svensk-norsk sosiolog som har drevet mye med kjønnsforskning. 

Widerberg er utdannet fil. kand. ved Lunds universitet i 1971 og tok doktorgraden samme sted i 1978. Doktoravhandlingen hennes bar tittelen *Kvinne, klasse og lager 1750 til 1980*.

Hun var assistent ved Rättssociologiska institutionen i Lund fra 1976 til 1983, hvorav de fire siste årene som forskerassistent. Hun flyttet deretter til Norge og ble ansatt ved Universitetet i Oslo. Her hadde hun først stillingen som førsteamanuensis ved Institutt for rettssosiologi 1983–1988, deretter forskningsleder ved Senter for kvinneforskning 1988–1990. Hun ble deretter tilsatt som professor ved Institutt for rettssosiologi 1990–1991, deretter ved Institutt for sosiologi 1992–2018. I perioden 2008–2011 var hun også instituttleder. Hun pensjonerte seg i 2018. 

Widerberg har arbeidet vitenskapsteoretisk, teoretisk og empirisk med forståelser av kjønn, seksualisert vold og retten fra i et feministisk perspektiv. Hun er særlig kjent for sitt arbeid med kvalitativ metode, der boken *Kunnskapens kjønn: Minner, refleksjoner og teori* (1995) er sentral. Blant Widerbergs publikasjoner kan en også nevne *Forståelser av kjønn* (1992), der hun var medredaktør. Hun har også arbeidet med prosjektene «Kroppen mellom teori og praksis» og «Trøtthetens sosialitet – om håndtering av trøtthet i et klasse-, kjønns- og generasjonsperspektiv».

## Utmerkelser
I 2019 ble hun tildelt Norsk sosiologforenings hederspris.

## Bibliografi
* 2003 *Oppgaveskriving – Veien til lystbetont skriving og gode rutiner* (2:a rev. utgave 2004 Universitetsforlaget, på svensk 2003 Studentlitteratur)
* 2001 *Historien om et kvalitativt forskningsprosjekt* (2001 Universitetsforlaget, på svensk 2002 Studentlitteratur)
* 2001 *Trøtthetens tid* (sammen med Ulla-Britt Lilleaas, 2001 Pax forlag)
* 1995 *Kunnskapens kjønn* (1995 Pax forlag, på svensk 1995 Norstedts førlag).
* 1992 *Sex i arbeid(et)* (sammen med Marianne Brantsäter 1992, Tiden forlag) 
* 1992 *Førståelser av kjønn i samfunnsvitenskapenes fag og kvinneforskning* (sammen med Arnhild Taksdal, 1992, Ad Notam forlag)
* 1989 *Rätten i samhällsbyggandet* (sammen med Per Stjerquist, 1989, 3:e uppl, Norstedts förlag) 
* 1984 *Kvinnoreformer på männens villkor* (sammen Catharina Calleman mfl, 1984, Studentlitteratur) 
* 1980 *Kvinner, klasser och lagar 1750–1980* (1980, Liber förlag)

## Referanser
Rosenborgbanen

**Rosenborgbanen** ble ferdigstilt sommeren 2006 og er et samarbeidsprosjekt mellom fotballklubbene FK Kvik og IL Trond og banken Sparebank1.

Banen ligger rett bak Rosenborg ungdomsskole i Trondheim og erstattet den gamle grusbanen. Ved siden av den nye kunstgressbanen ligger det en gressbane som vedlikeholdes av Trondheim kommune. Her spilte Trondheims-Ørn sine kamper før de ble flyttet til Lade idrettsanlegg i 2006.

## Innsamlingsaksjon
I forkant av bygging av banen ble det satt i gang en lynaksjon for å få penger. Man kan kjøpe 1 kvm av banen (1 andel) for 500 kr stk.
Nasjonalmuséet i Stockholm

**Nationalmuseum** på Blasieholmen, Stockholm er Sveriges største museum for kunst. Museets samlinger består av eldre maleri og skulptur, kunsthåndverk, tegninger og grafikk fra 1500-tallet fram til 1900-tallet og kunsthåndverk og design fram til i dag. Teksten på bygningens fasade leser «antiquitatis litterarum artium monumentis», det vil si monument over antikviteter, litteratur og kunst.

Museet ble åpnet i 1866, og bygget var utført av den tyske arkitekten Friedrich August Stüler. I 1934 ble Historiska museet opprettet, og Nationalmuseum avga samlinger og oppgaver til det nye museet.

I museets trappehall henger blant annet to monumentalmalerier av Carl Larsson: *[[Gustav Vasas inntog i Stockholm 1523]]* og *[[Midvinterblot]]*.

## Referanser


## Eksterne lenker
*
ISO 2015

**ISO 2015** var en standard fra Den internasjonale standardiseringsorganisasjonen (ISO) som ble erstattet av ISO 8601. Det var denne standarden som introduserte ISOs ukenummereringsystem. Den ble utgitt som internasjonal standard i 1976, teknisk uendret fra ISO-rekommandasjon R 2015 fra 1971.

## Referanser


## Se også
* Liste over ISO-standarder
Jeffrey Hudson

**Jeffrey Hudson** (1619–1682) var en britisk dverg og gjøgler.

Han tjenestegjorde ved Karl I av Englands hoff. Ved 30-årsalderen var han 45 centimeter lang, men vokste senere til 106 centimeter. Han var innblandet i mange eventyr, blant annet ble han tatt til fange av flamske pirater i 1630 og senere også av pirater fra Berberiet i 1649. I 1679 satt han fengslet en kort tid for forræderi.

Han ble portrettert av Karl Is hoffmaler, Anthonis van Dyck.

## Referanser


## Eksterne lenker
* Biografi fra Dictionary of National Biography på Wikisource
ISO 2711

**ISO 2711** er erstattet av ISO-standarden ISO 8601. Identifiseringen av dager ved å bruke dagnummer [DDD] var originalt definert i ISO 2711. Standarden ble utgitt i 1973.

## Se også
* Liste over ISO-standarder

## Referanser
Ballerup Super Arena

**Ballerup Super Arena** er en idrettsarena i Ballerup og er Danmarks eneste innendørs velodrom. Sykkelbanen er 250 meter lang, og det avholdes blant annet EM i banesykling i Superarena. Håndballklubben AG København spiller sine hjemmekamper i arenaen. 

Superarena er også konsertarrangør, og høsten 2006 hadde for eksempel Bryan Adams og Elaine Paige konserter. Superarena ligger i Ballerup Idrætsby, og for å komme dit kan man ta buss linje 350S eller S-tog linje H eller C fra København.

## Eksterne lenker
*
ISO 4031

**ISO 4031** er erstattet av ISO-standarden ISO 8601. Notasjon for forskjeller i lokal tid var opprinnelig spesifisert i ISO 4031. Standarden ble utgitt i 1978.

## Referanser


## Se også
* Liste over ISO-standarder
ANEC

**ANEC** er en organisasjon som forsvarer forbrukerinteresser i forbindelse med  standardiserings- og sertifiseringsprosesser.

ANEC sørger for teknisk ekspertise og råd basert på et nettverk av mer enn 200 forbrukerrepresentanter i hele Europa. Organisasjonens eksperter bidrar direkte i mer enn 60 tekniske komiteer, arbeidsgrupper og European Standards Organisations (ESO-er).

## Historie
ANEC ble opprettet i 1995 som en internasjonal sammenslutning under belgisk lov. Den representerer forbrukerorganisasjoner i Den europeiske union og EFTA-land. Organisasjonens generalforsamling består av et nasjonalt medlem per land, nominert av landets forbrukerorganisasjoner. ANEC er finansiert av Europakommisjonen og EFTA, mens nasjonale forbrukerorganisasjoner bidrar noe. Sekretariatet er plassert i Brussel.

## Eksterne lenker
*
Solberga (Stockholm)

**Solberga** er en bydel i bydelsområdet Älvsjö i Söderort i Stockholm, og er den delen av Älvsjö bydelsområde som er mest utbygd de siste årene.

Solberga har to ulike sentra, Kristalltorget og Klacktorget. Også deler av senteret i nabobydelen Älvsjö ligger i Solberga. De tre sentrene er forbundet av Folkparksvägen. 

## Referanser
Solhem

**Solhem** er en bydel i Västerort i Stockholm. Bydelen grenser til Bromsten, Tensta, Lunda, Kälvesta, Nälsta og Flysta. Den tilhører bydelsområdet Spånga-Tensta.

Boligbyggingen i Solhem kom i gang etter at jernbanen mellom Stockholm og Västerås var innviet i 1876. Selskapet *AB Hem på landet* begynte å selge tomter i 1904. 

På begynnelsen av 2000-tallet bygde man det første nye større boligområdet på mange år i Solhem. I Avestagatan ble det oppført rekkehus og tomannsboliger, tegnet av arkitekt Marianne Ocklind. Vest for sentrum skal kvartalet Finnbo bygges ut med 300 leiligheter frem til 2007.
Brannrør

**Brannrør** var en luntelignende innretning på granater, bomber og torpedoer som tente eksplosivene på riktig tidspunkt i forhold til ønsket effekt. I gamle artillerigranater ble brannrøret rettet utover langs løpet på kanonen og røret var fylt med krutt som brant en bestemt tid, slik at granaten eksploderte etter en kjent brenntid. I nyere brannrør skjer forbrenningen på plater eller spiraler som kan dreies eller på andre vis endres for å påvirke brenntiden. De tennes idet granaten blir skutt ut hvis granaten skal sprenges etter en gitt flukttid, eller ved anslag hvis granaten skal sprenges etter innslag.

Brannrør i bomber og torpedoer var gjerne mekaniske og drevet av en propell for å måle fallhøyde eller utløpt distanse. Brannrør i luftvernskyts kan være trykkstyrt.

Moderne brannrør er ofte en elektronisk innretning som bestemmer tenningstidspunkt enten ved fjernstyring eller når granaten befinner seg på riktig sted. Optimalt sted for detonasjon kan da kalkuleres utfra måledata gitt av flere forhold, men ofte inkluderer det en form for nærhetsdeteksjon. Slike brannrør blir omtalt som nærhetsbrannrør.
Nicholas Evans

**Nicholas Evans** (født 26. juli 1950 i Worcestershire i England, død 9. august 2022) var en britisk forfatter som skriver populære romaner, størst suksess er hans debut med *[[Hestehviskeren]]*.

## Liv og virke
Han tilbrakte barndommen sin på landet i England hvor han så amerikansk western på TV, red selv på hest og leste bøker av blant andre Jack London. Før han begynte på utdanningen sin, dro han til Afrika for å drive med frivillig arbeid. Han studerte journalistikk på Universitetet i Oxford, han arbeidet en stund innen TV og film industrien og som manusforfatter hjemme og i utlandet.

Han har skrevet blant annet *[[Hestehviskeren]]* (1995; på norsk i 1996, oversatt av Stig Aspaas) og *I ulvenes nærhet* (1999).

Hans roman, *[[Hestehviskeren]]* (original: *The Horse Whisperer*, var på tiendeplassen over bestselgende romaner i USA i 1995, i henhold til *[[The New York Times]]*. Med 15 millioner kopier solgt, er den en av de mest solgte romaner gjennom tidene. I Storbritannia var boken listet på BBCs Big Read i en undersøkelse i 2003 som hadde det mål å finne «nasjonens best likte bok». Boken ble filmatisert i 1998 som Robert Redford regissert og selv hadde hovedrollen i, sammen med skuespillerne Kristin Scott Thomas, Scarlett Johansson og Sam Neill.

Evans var gift med den skotske sangeren og låtskriveren Charlotte Gordon Cumming.

## Bibliografi
* *The Horse Whisperer*  (1995)
* *The Loop*  (1998)
* *The Trap*  (1999)
* *The Smoke Jumper*  (2001)
* *The Divide*  (2005)
* *The Brave*  (2010)

## Referanser


## Eksterne lenker
* Nicholas Evans' personlige nettsted
*
Hestehviskeren

***Hestehviskeren*** (engelsk tittel: *The Horse Whisperer*) er en roman fra 1995 skrevet av Nicholas Evans. Den kom ut på norsk på Hjemmets bokforlag i 1996, oversatt av Stig Aspaas.

Den handler om ungdommen Grace som havner i en rideulykke og er nødt til å amputere beinet. Hesten er både mentalt og fysisk skadet og Graces mor tar både datter og hest til Montana til en mann, Tom Booker, som hun tror kan lege hesten.

I 1998 ble det lagd en film basert på romanen, med Scarlett Johansson, Robert Redford, Kristin Scott Thomas og Sam Neill i hovedrollene.
Blekkstråleskriver

**Blekkstråleskrivere** eller **blekkskrivere** er en type dataskriver som lager utskrifter av skjermbilder og datafiler ved å skyte små dråper med flytende blekk på et papir. Disse er de mest brukte skriverne på grunn av lav pris, høy kvalitet, mulighet for å kunne skrive med livaktige farger, og brukervennlighet.

I personmarkedet og småbedrifter er blekkskrivere for tiden dominerende. De er som regel rimelige, stillegående, relativt raske, og mange modeller kan levere høykvalitetsresultater. Som de fleste moderne teknologier er blekkskrivere bygd ved hjelp av fremgang fra tidligere versjoner. Noen vesentlige bidragsytere i utviklingen av den moderne blekkskriveren er produsenter som Epson, Hewlett-Packard og Canon. I forbrukermarkedet i dag er det hovedsakelig fire produsenter som står for majoriteten av blekkskriversalget, nemlig Canon, Hewlett-Packard, Epson og Lexmark.

## Se også
*Skriver
*Laserskriver
Rory Rawlyk

**Rory Rawlyk** (født 9. september 1983) er en canadisk ishockeyspiller (back) som for tiden spiller for Binghamton Senators i American Hockey League (AHL) etter å ha blitt hentet opp fra Cincinnati Cyclones i ECHL. Han startet sesongen med Bofors IK i allsvenskan, før han ble fristilt derfra 15. november 2006.

Tidligere har Rawlyk spilt for Vancouver Giants, Prince Albert Raiders og Red Deer Rebels i Western Hockey League (WHL), Charlotte Checkers i East Coast Hockey League (ECHL) og for Hartford Wolf Pack i American Hockey League (AHL).

Rawlyks kjennemerke på isen er at han bruker sin solide fysikk (193&nbsp;cm / 93&nbsp;kg) for alt den er verdt. Han er også meget god på skøyter og utstyrt med den særegne canadiske kampviljen og vinnermentaliteten.
## Referanser


## Eksterne lenker
*
Vought F7U Cutlass

**Chance Vought F7U Cutlass** (Vought V-346A Cutlass) var en amerikansk hangarskip-basert jager og jagerbomber som var i bruk hos US Navy i begynnelsen av den kalde krigen. Det var en høyst uvanlig konstruksjon, uten vanlig hale, som var basert på dokumenter som ble tatt fra det tyske selskapet Arado ved slutten av andre verdenskrig.

Cutlass hadde en bred vinge som var vinklet bakover med haleror montert på bakenden av hver vinge. Det svært lange nesehjulet var svært skjørt og hvis dette knakk sammen kunne dette medføre alvorlig skade på piloten. F7U hadde også en Westinghouse turbojet-motor som var kraftig underdimensjonert for flyet. Enkelt piloter kommenterte tørt at jetmotoren produserte mindre varme enn samme produsents brødrister. Flyets egenskaper ved bruk fra hangarskip var også lite imponerende. Motoren hadde en lei tendens til å kutte ut i regnvær, noe som var en svært alvorlig konstruksjonsfeil.

## Historie og utvikling

Tre prototyper ble bestilt i 1946, og det første eksemplaret tok til vingene for første gang 29. september 1948 med testpilot Robert Baker bak spakene. Den første produksjonsvarianten, **F7U-1**, var svært like prototypen, mens variantene **F3U-2** og **F3U-3** hadde kraftigere motorer. På grunn av problemer med utviklingen av jetmotoren ble F7U-2 varianten aldri bygget. F7U-3 varianten ble bygget med en del forbedringer som ble foreslått etter utprøving av F7U-1 varianten. De første 16 eksemplarene av F7U-3 hadde en Allison J35-29 jetmotor uten etterbrenner. F7U-3 ble med sin Westinghouse J46-WE-8B jetmotor den endelige produksjonsvarianten, og den ble produsert i totalt 288 eksemplarer fordelt på 13 skvadroner hos US Navy og US Marine Corps. All videre utvikling opphørte når F8U Crusader først tok til vingene.

## Spesifikasjoner

## Eksterne lenker
* The Gutless Cutlass: This Vought Jet Was So Bad Pilots Landed and Quit Flying!
Mercedes-Benz E-klasse

**E-klasse** (1993–) er store familiebiler fra tyske Mercedes-Benz.

Bokstaven "E" betyr *einspritz* for bensininnsprøytning og hadde vært i bruk siden 1960-tallet.  En 200E var en 2-liters E-motor som etter 1993 ble kalt E200, idet den ifølge Bergens Tidende også fikk ny grill og baklykter.

E-klasse er litt større enn Mercedes-Benz C-Klasse og en del mindre enn Mercedes-Benz S-klasse.

De kommer i mange varianter, med små og store bensin- og dieselmotorer, sedan (vanlig eller lang), coupe, stasjonsvogn og cabriolet, med og uten *4Matic* firehjulsdrift, samt spesialutgaver fra blant andre tyske Mercedes-AMG.  E-klasse har ifølge Romsdals Budstikke vært en av landets mest solgte drosjebiler, og kunne fås med *Classic*, *Elegance* eller *Avantgarde* utstyrsnivå.

Fra 2016 fås E-klasse kun med 9-trinns automatgir. Samme år kom hybridbilen E350e og *Intelligent Drive*,  tilvalg for selvkjørende bil.


Mercedes-Benz W124 front 20080808.jpg | Mercedes-Benz W124, 1993
Mercedes-Benz W210 front 20080809.jpg | Mercedes-Benz W210, 1995
Mercedes W211 front 20080127.jpg | Mercedes-Benz W211, 2002
Mercedes E 200 CDI BlueEFFICIENCY Avantgarde (W212) front-1 20100621.jpg | Mercedes-Benz W212, 2009
2019 Mercedes-Benz E220d SE Automatic 2.0 Front.jpg | Mercedes-Benz W213, 2016


## Referanser
Marit Åslein

**Marit Åslein** (født 1963) er en norsk tv-regissør og programleder som primært har jobbet med TV. Hun har vært ansatt i NRK siden 1992.

Åslein tok grunnfag i massekommunikasjon og teatervitenskap ved Universitetet i Oslo (1986–1988). Deretter gikk hun to år på medielinjen ved Distriktshøgskolen i Volda etterfulgt av et tredje år med dokumentarfilm (samme sted).

I 1992 ble hun ansatt i NRK hvor hun i begynnelsen jobbet som regissør i ungdomsprogrammet *[[U (TV-serie)|U]]*. I humorprogrammet *[[Lille Lørdag]]* (1995–1996) var hun en av programlederne (sammen med Harald Eia og Bård Tufte Johansen), i tillegg til at hun hadde manus og regi på innslagene *Søttitalls-kameratene* og *Blokk Z*. Hun var også i flere år utegående reporter i talkshowet *[[Først & sist]]*. Senere hadde hun regi på TV-serier som ''Hjerte til hjerte'' (2007, 2010, 2024) og *[[Side om side]]* (2013–2019). Sistnevnte innbrakte henne Gullruten i 2014. I 2005 ledet hun Amandaprisutdelingen.

Hun har også arbeidet med kortfilm. I 2001 vant hun en pris under Brief Encounters Internasjonale Kortfilmfestival i Bristol i England. Prisen ble tildelt på bakgrunn av kortfilmen *Misunnelse*. Filmen inngikk kinoantologien *De syv dødssyndene* som ble ledet av Yngve Sæther og med Erlend Loe som manuskonsulent.

## Privatliv
Gift i 2001 med musiker Jørn Christensen.

## Referanser
 

## Eksterne lenker
*
Mikojan-Gurevitsj MiG-9

**Mikojan-Gurevitsj MiG-9** (NATO-kallenavn **Fargo**) (Russisk: Микоян и Гуревич МиГ-9) var et førstegenerasjons sovjetisk turbojetdrevet jagerfly / jagerbomber som ble utviklet i årene rett etter den andre verdenskrig.

## Historie og utvikling
MiG-9 ble utviklet av Mikojan-Gurevitsj fra **I-300**-prototypen som fløy første gang 24. april 1946. Den hadde to RD-20 turbojet-motorer som var en videreutvikling av den tyske BMW 003 motoren fra andre verdenskrig. Motorene var montert side om side bak førerkabinen. Opprinnelig var flyet bevæpnet med en 37&nbsp;mm Nudelmann NL-37 kanon, men produksjonsvarianten var vanligvis bevæpnet med en 37&nbsp;mm kanon og to 23&nbsp;mm NS-23 kanoner.

Under tidlig testing kom I-300 opp i en hastighet av 910 km/h og etter flere forbedringer ble det vinteren 1946&ndash;47 satt i tjeneste hos det sovjetiske luftforsvaret som MiG-9. Flyet hadde mange ytelses- og kontrollrelaterte problemer, men ble satt i operativ drift primært av politiske hensyn.

MiG-9 ble primært benyttet som et angrepsfly og totalt ble det bygget 550 fly i flere varianter fram til produksjonen opphørte i 1948.

MiG-9 fikk kodenavnet «Fargo» av NATO og av sovjeterne betegnelsen **I-301**. En tidligere MiG-jager som var en videreutvikling av MiG-3, ble også kalt MiG-9, men dette flyet ble aldri serieprodusert.

## Eksterne lenker
* Mikoyan-Gurevich MiG-9 (Fargo)
Grunnkretser i Hole kommune

**Grunnkretser i Hole kommune** er delområder og grunnkretser som seksjonerer Hole kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.

## Grunnkretser
* **Delområde **
** 
** 
** 
** 
** 
* **Delområde **
** 
** 
** 
** 
** 
* **Delområde **
** 
** 
** 
** 
** 
** 

## Se også
* Lister over grunnkretser i Norge

## Eksterne lenker
* Delområder og grunnkretser, 2006 fra Statistisk sentralbyrå
Grunnkrets

I Norge er **grunnkrets** en mindre geografisk enhet som brukes for å arbeide med og presentere regionalstatistikk. Begrepet er brukt av Statistisk sentralbyrå for å lage statistisk grunnlag for kommunal og regional analyse, forvaltning og planlegging. Det er rundt 14&nbsp;000 grunnkretser i Norge.

Grunnkretser skal være stabile i en rimelig periode, de skal bestå av geografisk sammenhengende områder, de bør også være mest mulig ensartet når det gjelder natur og næringsgrunnlag, kommunikasjonsforhold og bygningsmessig struktur. Delområder ligger mellom kommune og grunnkretsene, slik at data som blir for detaljert på grunnkretsnivå kan løftes opp et nivå. Det er lagt vekt på at delområder hører naturlig sammen kommunikasjonsmessig og gjerne er en naturlig enhet.

## Se også
* Lister over grunnkretser i Norge

## Referanser


## Eksterne lenker
* Delområder og grunnkretser, 2016 fra Statistisk sentralbyrå
Vällingby

**Vällingby** er en bydel i Västerort i Stockholm. Den grenser til bydelene Råcksta, Grimsta, Vinsta, Nälsta og Kälvesta. Vällingby tilhører Hässelby-Vällingby bydelsområde.

Vällingby regnes som et viktig verk innen svensk modernisme. Byplanen ble utviklet i 1947-1950 under ledelse av arkitekt Sven Markelius. Tanken var å bygge en ny type bydel som ikke skulle bli en soveby, men en såkalt ABC-by med **''A**rbetsplatser, **B**ostäder och **C**entrum'' i samme område. Som Sveriges første ABC-by fikk Vällingby stor oppmerksomhet, også internasjonalt. Bebyggelsen i Vällingby er kjennetegnet av en omsorgsfull tilpasning til landskapet og en arkitektur med mange fine detaljer. Vällingby centrum ble innviet høsten 1954, og gjennomgår for tiden en kraftig opprustning som ventes ferdigstilt i 2008.

Spesiell oppmerksomhet fikk Vällingbyhöjden, et villa- og rekkehusområde med boliger av høy arkitektonisk kvalitet. Dette er i dag et populært område, spesielt for barnefamilier som flytter ut av det sentrale Stockholm.

## Se også
*Vällingby tunnelbanestasjon
*Farsta
Millionprogrammet

**Millionprogrammet** (svensk: *miljonprogrammet*) er den folkelige betegnelsen på boligbyggingen i Sverige fra 1965 til 1974. Målet var å bygge en million leiligheter i løpet av perioden, for å løse den akutte boligkrisen på slutten av 1950-tallet og begynnelsen av 1960-tallet.

## Bakgrunn

På 1950-tallet og i begynnelsen av 1960-tallet var det en akutt boligmangel i Sverige. Årsaken var først og fremst at det ikke fantes tilstrekkelig med leiligheter til den hurtigvoksende befolkningen, dels fordi den generelle svenske boligstandarden var lav, med trangboddhet og nedslitthet som vanlig forekommende boligforhold. I 1964 ble det gjort et vedtak i Riksdagen om at det skulle bygges en million leiligheter frem til og med 1974, slik at det en gang for alle skulle bli slutt på boligkrisen.

Målet ble nådd, 1&nbsp;006&nbsp;000 boliger ble bygd, og Sveriges utseende var endret for alltid. Nettoresultatet var en økning i Sveriges boligmasse på 650&nbsp;000 nye leiligheter og hus, med en generell kvalitetsheving.

## Design

De nye boligområdene i millionprogrammet var inspirert av tidlige forstadsprosjekter som Vällingby og Årsta. I utviklingen av de nye områdene ble det lagt vekt på å ha et bredt tjenestetilbud, med skoler, barnehager, kirker, offentlige plasser, bibliotek etc.

## Kritikk
Selv om programmet oppnådde å skape en million boliger, har utføringen blitt kritisert  i ettertid, og til og med blitt kalt en flopp. Den vanligste kritikken går ut på at prosjektet skapte «mange stygge betongbygninger» som ødela bylandskapet. Bare 16 prosent av bygningene er bygd med betong på utsiden, og nesten halvparten ble bygd som eneboliger, men uttrykket «millionprogrammet» forbindes i dag av mange med de såkalte «betongforstedene». De to kjente forstedene Rinkeby (i Stockholm) og Angered (i Göteborg) ble begge bygd som en del av programmet, og er blitt symboler på denne epoken.

Noen velkjente millionprogramdistrikter:
* Rinkeby i Stockholm
* Angered i Göteborg
* Rosengård i Malmö
* Jordbro i Haninge, Stockholm
* Ryd i Linköping

## Litteratur
*Arnstberg, Karl-Olov. *Miljonprogrammet*
*Ristilammi, Per-Markku. *Rosengård och den svarta poesin*
*Söderlind, Jerker; Skoglund, Per. *Stockholms Satelliter*

## Referanser


## Eksterne lenker
* Vår bostad: Miljonprogrammet – Bättre än sitt rykte
* Mikael Askergren: Betongturisme
Maggie Gyllenhaal

**Maggie Ruth Gyllenhaal** (født 16. november 1977) er en Golden Globe-nominert amerikansk skuespiller med svenske aner. 

## Biografi
### Tidlig liv
Gyllenhaal ble født i New York. Hun er datter av regissøren Stephen Gyllenhaal og manusforfatter og produsent Naomi Foner Gyllenhaal, samt søster av skuespilleren Jake Gyllenhaal. Gyllenhaal vokste opp i Los Angeles, og ble uteksaminert fra Columbia University i 1998.

### Karrière
Gyllenhaals første filmroller var regissert av hennes far, og innbefattet blant annet *Waterland* i 1992, *A Dangerous Woman* i 1993 og *Homegrown* i 1998. Etter at hun ble uteksaminert fra college hadde hun en rekke biroller, der den kanskje mest bemerkelsesverdige var mot sin bror i *[[Donnie Darko]]* (2001), der hun faktisk spilte søsteren til brorens rollefigur.

Gyllenhaals gjennombruddsrolle var i *[[The Secretary]]* (2002), som førte til at hun mottok anerkjennelse fra flere hold, samt en Golden Globe-nominasjon. Denne filmen ble fulgt av en rekke biroller i filmer som *Adaptation* og *[[Mona Lisa Smile]]*, sistnevnte mot Julia Roberts. 

### Privat
Gyllenhaal har vært i et forhold med skuespilleren Peter Sarsgaard siden 2002. De annonserte sin forlovelse i april 2006, og har datteren Romana (født 3. oktober 2006).

## Filmografi

## Referanser


## Eksterne lenker
* 
*  Maggie-Gyllenhaal.net – fanside
Tom Frisvold

**Tom Frisvold** (født 6. mai 1962) var kjent under sitt opprinnelige navn, **Tom Myklebust,** som fotballspiller på Lillestrøm Sportsklubb (LSK) i 1982 og 1983, og var aktuell for det norske . Totalt spilte han 32 kamper for klubben, før han la opp for å engasjere seg i trossamfunnet Jehovas vitner, en organisasjon der han i dag er pressetalsmann. 

## Eksterne lenker
* Medlemsprotokoll for Lillestrøm Sportsklubb
Værøy flyplass

**Værøy flyplass** er en nedlagt flyplass på Nordland på øya Værøy i Værøy kommune i Nordland fylke. Flyplassen er privateid. Den er stengt for offentlig trafikk, men grunneier tillater småfly å bruke flyplassen såfremt det ikke er annen aktivitet der.

*Værøy lufthavn* var navnet dengang flyplassen hadde status som 
lufthavn. Flyplassen ble åpnet 1. juli 1986 og hadde rutetrafikk med Widerøe. Etter Værøy-ulykken 12. april 1990, ble flyplassen stengt. Flyplassen ble ikke åpnet igjen for offentlig trafikk. Området er idag poststed *Værøy gamle flyplass*. Flyplassen ble brukt privat som en sjokoladefabrikk for Lofoten Sjokolade, helt til den brant ned 8. oktober 2015.

I mars 2024 ble det fra ny grunneier søkt kommunen om utbygging av campinghytter ved den gamle flyplassen.

Værøy helikopterhavn på Sørværøy brukes for den offentlige trafikken idag.

## Se også
* Værøy-ulykken

## Referanser




## Eksterne lenker
* Trollhavna
* NRK nett-tv - Der ingen skulle tru at nokon kunne bu 03.10.2010
* Værøy helikopterhavn - Avinor
Something Corporate

**Something Corporate** er et rockeband fra Orange County, California. Mens de selv kategoriserer musikken sin som Piano Rock, har de blitt tildelt sjangeren pop punk.

## Medlemmer

I september 1998 gikk vokalist/pianist Andrew McMahon, bassist Kevin "Clutch" Page, og trommer Brian Ireland, tidligere medlemmer av bandet 'Left Here' sammen med hovedgitaristen Josh Partington og rytmegitaristen Reuben Hernandez for å lage 'Something Corporate'. 
I mars  2001 ble Hernandez byttet ut med William Tell. I februar 2004 forlot William Tell Something Corporate for å satse på en solokarriere. Bobby Anderson, fra bandet River City High, overtok etter Tell som gitarist på turneene.

## 2000-2010

I september 2000 utga de en demo-CD kalt 'Ready... Break', uten platekontrakt. I 2001 signerte Something Corporate en kontrakt med MCA Records og Drive-Thru Records og utga en EP med navn Audioboxer.

I mai 2002, utga Something Corporate albumet 'Leaving Through the Window'. Det inneholdt singlene  'I Woke Up in a Car' og 'Punk Rock Princess'.

I oktober 2003, ga Something Corporate utderes andre album, 'North'.

Sommeren 2004 var bandet blitt lei av turnering og bestemte seg for å ta en pause fra bandet. De lovte at pausen ikke ville være permanent.

14. oktober 2006 kom bandet sammen og framførte tre sanger; 'Konstantine', 'I Woke Up in a Car' og 'Hurricane', på festivalen Bamboozle Left i Pomona, California.

I løpet av høsten 2009 og vinteren 2010 ble det kunngjort at Something Corporate ville spille på flere konserter i løpet av året og at de skulle gi ut et nytt album. Platen 'Played in Space: The Best of Something Corporate' ble sluppet 27. april 2010.

## Diskografi
* Ready...Break (2000)
* Leaving Through the Window (2002)
* North (2003)
* Played In Space:The Best of Something Corporate (2010)
## Eksterne lenker
*
Clemens von Brentano di Tremezzo

:*For den tyske dikteren, se [[Clemens von Brentano]]*

**Clemens von Brentano di Tremezzo** (født 20. juli 1886 i Friedberg i storhertugdømmet Hessen i Det tyske rike, død 20. juni 1965 i Meran) var en tysk diplomat, riksdagsmann og den første tyske ambassadøren til Italia etter annen verdenskrig.

## Liv og virke

### Bakgrunn og tidlig yrkesliv
Han var eldste sønn av den katolske sentrumspolitikeren, advokaten og senere riksdagsmannen og hessiske justisministeren Otto von Brentano di Tremezzo (1855–1927). Hans yngre brødre var Bernard (1901–1964) og Heinrich von Brentano di Tremezzo (1904–1964).

Han studerte jus og trådte inn i den diplomatiske tjenesten. Fra 1921 til 1923 var han legasjonsråd i Athen og fra 1925 til 1926 ambassaderåd ved den tyske ambassade ved Den hellige stol. Han var en venn av utenriksminister Walther Rathenau. I 1929 trådte han ut av utenrikstjenesten.

### Politisk karrière
Clemens von Brentano di Tremezzo ble innvalgt i Riksdagen for Det katolske sentrumspartiet, og ble deretter pensjonert. I 1943 ble han forpliktet til arbeide for Industri- og handelskammeret, og fortsatte i denne stillingen også etter krigen frem til 1946.

Den badiske statspresidenten Leo Wohleb gav ham i desember 1946 i oppdrag å lede det badiske statskanselliet. I juli 1950 fulgte utnevnelsen til generalkonsul i Italia. 1. juni 1951 overrakte han den italienske presidenten Luigi Einaudi sine akkreditiver som ambassadør, og ble Tysklands første ambassadør siden krigen.

Våren 1957 ble han pensjonert og trakk seg tilbake til Meran i Syd-Tirol i Italia, hvor han bodde til sin død. Han døde på sin 78. års fødselsdag.

## Referanser
Bernard von Brentano

**Bernard von Brentano (di Tremezzo)** (født 15. oktober 1901 i Offenbach am Main, død 29. desember 1964 i Wiesbaden) var en tysk forfatter, lyriker, dramatiker, essayist og journalist.

## Liv og virke
### Bakgrunn
Han var bror av Clemens og Heinrich von Brentano. I motsetning til brødrene benyttet han aldri sin families langnavn, Brentano di Tremezzo.

### Karriere
Fra 1925 arbeidet han i Frankfurter Zeitungs Berlinkontor. I 1933 emigrerte han til Sveits, men kom tilbake til Tyskland før krigens slutt. Etter 1945 bodde han i Wiesbaden.

## Verker

* Theodor Chindler, 1936
* Prozess ohne Richter, 1937
* Die ewigen Gefühle, 1939
* Phädra, Drama 1939
* August Wilhelm Schlegel, 1943
* Franziska Scheler, 1945
* Du Land der Liebe, 1952

## Referanser


## Litteratur
* Konrad Feilchenfeldt: *Nachwort*, i: Bernard von Brentano: *Drei Prälaten. Essays*. Limes, Wiesbaden 1974. (Wichtig zur Einschätzung von Brentanos Spätwerk)
* Ulrike Hessler: *Bernard von Brentano. Ein deutscher Schriftsteller ohne Deutschland. Tendenzen des Romans zwischen Weimarer Republik und Exil*. Peter Lang, Frankfurt a.M. u.a. 1984. (= Europäische Hochschulschriften. Reihe I. 778.)

## Eksterne lenker
*
Emily Lau

**Emily Lau Wai-hing** (劉慧卿) (født 21. januar 1952 i Hongkong med familierøtter i Nanhai i Guangdong i Kina) er partileder i det pro-demokratiske The Frontier i Hongkong. Hun er også fulltidsmedlem av Hongkongs lovgivende forsamling. I 1998 fikk hun Bruno Kreiskys menneskerettspris for sitt arbeid. Før hun ble politiker, var hun journalist i Storbritannia og Hongkong. 

## Eksterne lenker
* 
* Emily Laus hjemmeside
Li Ka Shing

**Li Ka Shing** (kinesisk: 李嘉誠, pinyin: *Lǐ Jiāchéng*, født 13. juni 1928 i Chaozhou i provinsen Guangdong i Kina), er den rikeste person av kinesisk bakgrunn i hele verden, og er blitt rangert som den 10. rikeste person i verden av Forbes Magazine. Han er formann for *[[Cheung Kong Holdings]]* i Hongkong. 

## Liv og virke
Li Ka-shing flyktet i 1940 fra den japanske okkupasjonsmakt til Hongkong. Han grunnla sitt første firma, Cheung Kong (*Lange flod*) i en alder av 19 år. Det produserte kunstige blomster av plast som ble eksportert, fremfor alt til USA. Etter bare tolv år hadde selskapet en omsetning på ti millioner hongkongdollar i året. 

Ved vellykkede investeringer har han mangedoblet formuen. 

Han eier andeler i mange av verdens største containerhavner, for eksempel i  Hongkong, Kina, Rotterdam, Panama og  Bahamas. I 1972 ble Cheung Kong Holdings børsnotert. I 1979 fikk han aksjemajoriteten i Hutchison Whampoa Limited. 

Hans firmaer står for rundt en tredel av markedskapitaliseringen ved Hongkongbørsen.

## Referanser


## Eksterne lenker
* 
*  Cheung Kong Holdings Limited
*  Hutchison Whampoa Limited
*  Li Ka Shing Foundation
Edmund Ho Hau-wah

**Edmund Ho Hau-wah** (kinesisk: 何厚鏵, pinyin: *Hé Hòuhuá*, født 13. mars 1955 i Macao) er regjeringssjef *(Chefe Executivo)* for den kinesiske administrative region Macao. Stillingen ble opprettet i forbindelse med at Macao ble tilbakeført fra portugisisk styre til kinesisk i 1999. 

## Referanser


## Eksterne lenker
* 
* 
*  Biografi fra regjeringens webside
Örby slott

**Örby slott** er en større herregård i bydelen Örby Slott i Stockholm.

Bygningen ble oppført omkring år 1674 på oppdrag av den daværende landshøvdingen Henrik Falkenberg. Huset er flankert av to fløypaviljonger mot gårdssiden. Vest for slottet ble det ved oppføringen anlagt en barokkhage med bl.a. hekker, dammer og alléer. Hagen gikk helt ned til den daværende Kyrksjöen, omtrent der Stockholmsmässan nå ligger. Slottet Sandemar ved Dalarö, som ble oppført av landshøvdingens bror, har mange ytre likheter med Örby slott.

I dag holder Vietnams ambassade til i slottet.
Örby

**Örby** er en bydel i bydelsområdet Enskede-Årsta-Vantör i Söderort i Stockholm. Den grenser til bydelene Stureby, Bandhagen, Högdalen, Hagsätra, Älvsjö og Örby Slott.

Bebyggelsen består hovedsakelig av villaer.
Örby Slott

**Örby Slott** er en bydel i bydelsområdet Älvsjö i Söderort i Stockholm.
Området, som ble utbygd på 1940-tallet, er en forlengelse av nabobydelen Liseberg, som er noe eldre. 

Bydelen er i hovedsak konsentrert omkring Örby Slottsväg, der også Örby slott ligger. Slottet huser i dag Vietnams ambassade.

Den tilgrensende bydelen Örby, som også har fått navn etter Örby slott, tilhører bydelsområdet Enskede-Årsta-Vantör.
Bredäng

**Bredäng** er en bydel i bydelsområdet Skärholmen i Söderort i Stockholm. Den grenser til bydelene Mälarhöjden og Sätra, til kommunedelen Segeltorp i Huddinge kommune samt til Fågelön i Ekerö kommune. Bydelen har en 1500 meter lang strandlinje mot Mälaren.

## Se også

*Bredäng tunnelbanestasjon
Mälarhöjden

**Malarhöjden** er en bydel i bydelsområdet Hägersten-Liljeholmen i Söderort i Stockholm. Den ligger ved innsjøen Mälaren.

Bydelen grenser til Hägersten, Västertorp, Fruängen og Bredäng, og har i tillegg vanngrense til Ekerö kommune. Mälarhöjden er forholdsvis kupert, det høyeste punktet ligger ved Backvindeln, 71 moh. 

## Se også
*Mälarhöjden tunnelbanestasjon
Ethel Waters

**Ethel Waters** (født 31. oktober 1896 i Chester i Pennsylvania, død 1. september 1977 i Chatsworth i California) var en amerikansk sangerinne og skuespillerinne, mest kjent som den andre afro-amerikanske nominert til Oscar.

Turne med vaudeville brakte Waters til New York (1919) der hun spilte inn hits som *The New York glide* og *Oh Daddy* og en tid var fast i Fletcher Hendersons toneangivende jazz-band.  Hun var den første som offentlig fremførte W. C. Handys *St. Louis Blues* i Baltimore (1916); likeså urfremførte hun Harold Arlen og Ted Koehlers kjente *Stormy weather* (1933) på Cotton Club i Harlem. Senere ble det blues-musikk, stjernestatus i Broadway-musikaler, blant annet *Check and double check*, og Oscar-nominasjon (1949) for filmen *Pinky*.  Hun deltok i TV-serier, turnerte hun med evangelisten Billy Graham og ble etter sin død innlemmet i Gospel Hall of Fame. Hennes selvbiografier er *His eyes are on the sparrow* (1950).
og *To me it's wonderful* (1972).

## Hollywood Walk of Fame
Waters ble godkjent for å få en stjerne på Hollywood Walk of Fame i 2004. Stjernen har dog ennå ikke pr. september 2010 blitt finansiert, pengeinnsamlingen fortsetter.

## Filmografi
* *[[On with the Show (1929 film)|On with the Show!]]* (1929)
* *[[Rufus Jones for President]]* (1933)
* *Bubbling Over* (1934)
* *[[Gift of Gab (film)|Gift of Gab]]* (1934)
* *[[Tales of Manhattan]]* (1942)
* *Cairo* (1942)
* *[[Cabin in the Sky]]* (1943)
* *[[Stage Door Canteen]]* (1943)
* *[[Pinky (film)|Pinky]]* (1949)
* *[[The Member of the Wedding]]* (1952)
* *Carib Gold* (1957)
* *The Heart Is a Rebel* (1958)
* *[[The Sound and the Fury]]* (1959)

## Referanser


## Eksterne lenker
* 
* 
* 
* 
* Ethel Waters diskografi  hos redhotjazz.com
* Ethel Waters hos African American Registry
Mälarhöjden tunnelbanestasjon

**Mälarhöjden** er en stasjon i Stockholms tunnelbane. Den ligger i bydelen Mälarhöjden i Söderort i Stockholm kommune og trafikkeres av T-bane 2 (rød linje). Den ligger mellom stasjonene Axelsberg og Bredäng.

Mälarhöjden stasjon ble innviet 16. mai 1965. Plattformen ligger i en fjelltunnel 10&ndash;34 meter under bakken. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Rinkeby tunnelbanestasjon

**Rinkeby tunnelbanestasjon** er en stasjon på Stockholms tunnelbane som trafikkeres av T-bane 3 (blå linje) og ligger mellom stasjonene Rissne og Tensta. Den ligger i fjell under Rinkeby sentrum, med inngang fra Rinkebytorget. 

Stasjonen ble åpnet 31. august 1975 i forbindelse med at den blå linjen ble innviet. Stasjonen har to plattformer. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Broken Column

**Broken Column** er et skulpturprosjekt av den britiske kunstneren Antony Gormley. 

Prosjektet består av 23 statuer i sandblåst jern som er plassert på ulike steder i Stavanger. På folkemunne blir skulpturene gjerne kalt «de rustne menn» eller «jernmennene». Skulpturene er identiske og er stiliserte avstøpninger av kunstnerens kropp, men med utjevnede kurver. Den rustne overflaten er resultatet av en lengre, kontrollert rustningsprosess. Skulpturene er 1,95 meter høye og er plassert slik at de danner en imaginær søyle ved at de er plassert etter hverandre i høyde over havet, og utjevner høydeforskjellen mellom Stavanger kunstmuseum og Stavanger havn. Alle statuene er vendt i samme retning, mot nord. 

Den første skulpturen ble plassert i Stavanger kunstmuseum i desember 1999 og prosjektet ble ferdigstilt i 2003. Skulpturen på Stavanger kunstmuseum er den høyest plasserte og står på 41,41 moh. Den neste skulpturen på vandringen mot havet er plassert i Mosvannsparken på 39,46 moh (41,41 meter-1,95 meter). Slik fortsetter det til den 23. skulpturen, som står med 149 av sine 195 cm under vann, ved et skjær utenfor Natvigs Minde utenfor Stavanger havn.

Skulpturprosjektet er resultatet av et privat initativ og ble finansiert med støtte fra Christian Bjelland og Ådne Kverneland samt Stavanger kommune etter at et liknende prosjekt av Gormley på Solastranden hadde vist seg populært. Demonteringen av den midlertidige installasjonen er blitt utsatt pga. debatt om muligheten til å gjøre den permanent.

## Bilder

Fil:Broken Column 17.jpg|En statue i et klasserom på St. Svithun skole.
Fil:Vågen i Stavanger ut.jpg|En statue ved Vågen.
Fil:Broken Column 6.jpg|En statue ved Stavanger domkirke.
Fil:Broken Column 7.jpg|En statue ved Lagård gravlund.
Fil:Broken Column 9.jpg|En statue i Stavanger svømmehall.


## Referanser


## Kilder
* Jan Inge Reilstad (red.) (2004) *Broken Column* ISBN 82-91370-66-4
* Kart over skulpturene.
Bredäng tunnelbanestasjon

**Bredäng** er en tunnelbanestasjon i Stockholms tunnelbane. Den ligger i bydelen Bredäng. Stasjonen trafikkeres av T-bane 2 (rød linje), og ligger mellom stasjonene Mälarhöjden og Sätra.

Selve stasjonen ligger på en 180 meter lang viadukt. Stasjonen ble åpnet 16. mai 1965 som den 62. stasjonen.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Ida Cox

**Ida Cox** (født Ida Prather 25. februar 1896 i Toccoa, Georgia, USA,  død 10. november 1967 i Knoxville Tennessee) var en amerikansk sangerinne, kjent for et stort antall innspillinger, vesentlig innen blues.

Hun fikk gryende berømmelse på turne med vaudeville, der hun sang med Jelly Roll Morton og King Oliver på Plantation Cafe i Chicago.  På 20-tallet utga hun under pseudonym som Kate Lewis, Vehna Bradley, Julia Powers og Jane Smith, samt med ektemannen, pianist Jesse Crump.  Hun spilte med Bessie Smith i oppsetninger på Broadway (*Fan waves*, 1934), var fast artist på bl.a Café Society Downtown i Greenwich, og medvirket i *From spirituals to swing*
på Carnegie Hall (1939).  Inntil et slag-tilfelle (1945) turnerte hun også med «I.C. and her all-star band».  Hennes siste utgivelse var *Blues for Rampart Street* (1961) med Coleman Hawkins Quintet, før hun døde av kreft.

## Referanser


## Eksterne lenker
* 
* 
*
Ruteig flyplass

**Ruteig flyplass** er en flyplass som ligger på gården Ruteig i Tønsberg kommune i Vestfold fylke. Flyplassen er beregnet for mikrofly.

## Eksterne lenker
* Kart (PDF-format)
* Mikroflygernes egne flystriper
Eidsberg flyplass

**Eidsberg flyplass** er en flyplass som ligger rundt 2 kilometer nord-nordvest for Eidsberg i Indre Østfold kommune i Østfold fylke.

## Eksterne lenker
* Kart (PDF-format)
* Mikroflygernes egne flystriper
Sande flyplass

**Sande flyplass** er en flyplass som ligger på gården Teigen i Holmestrand kommune i Vestfold fylke, i nærheten av tettstedet Sande.

## Eksterne lenker
* Kart (PDF-format)
* Mikroflygernes egne flystriper
Spydeberg flyplass

**Spydeberg flyplass** er en liten flyplass som ligger i Indre Østfold kommune i Østfold fylke, rundt én kilometer sør for innsjøen Lyseren. Det flyr i hovedsak mikrofly der.

## Eksterne lenker
* Kart (PDF-format)
* Mikroflygernes egne flystriper
Justin Chambers

**Justin Chambers** (født 11. juli 1970 i Springfield i Ohio) er en amerikansk skuespiller og tidligere modell. Han er mest kjent for sin rolle som turnuslege dr Alex Karev i den amerikanske TV-serien Grey's Anatomy, en TV-serie som hadde premiere i USA 27. mars 2005 og i Norge den 11. juli 2006.
 
Chambers har blant annet spilt i filmer som *The Wedding Planner*, *The Musketeer* og *Zodiac*. 

Chambers er gift og har fem barn. Han har dessuten en tvillingbror, en eldre bror og to eldre søstre.

## Eksterne lenker
*
Forsoningen i Delft

**Forsoningen i Delft** (nederlandsk: **De Zoen van Delft**, zoen betyr her forsoning) var en fredsavtale under krok- og torskekrigen. Avtalen ble inngått 3. juli 1428 av Jacoba av Bayern, støttet av «krokene», og hertug Filip III av Burgund som ble støttet av en gruppe kalt «torskene». Avtalen betød en foreløpig slutt på «krok- og torskekrigen».

I denne avtalen ble videre disse punktene fastlagt:
*Jacoba van Beieren hadde rett til å kalle seg grevinne av Holland, mens Filip III var den som egentlig bestemte over grevskapene Holland, Zeeland og Henegouwen. 
*Filip III ble oppnevnt til Jacoba van Bayerns arving.
*Jacoba van Bayern måtte ha Filips tillatelse for å inngå giftermål. Dette betød i praksis at hun ikke kunne gifte seg, noe hun likevel gjorde noen år senere.
*De negative kallenavnene *Houck* (krok) og *Cabeljau* (torsk) ble forbudt brukt. 
**[[Hollands råd]]* (ned.: Raad van Holland, senere kalt *[[Hollands rett]]*, ned.: Hof van Holland) ble opprettet. Hollands råd dømte alvorlige forbrytelser, den bestod av ni medlemmer (rådsherrer) og formannen ble kalt stattholder.
Stokker flyplass

**Stokker flyplass** var en flyplass som lå ved gården Stokker, rundt 4 kilometer øst for Kløfta, i Ullensaker kommune i Akershus fylke.

## Eksterne lenker
* Kart (PDF-format)
* Mikroflygernes egne flystriper
Picsearch

**Picsearch Bildesøk** er en søkemotor for bilder. Picsearch har lagret mer en 1 700 millioner forminskede versjoner av bilder på sine PC-er som søkemotoren søker i.

## Se også
*Google Bildesøk

## Eksterne lenker
* 
*  Picsearch bildesøk
Lier flyplass

**Lier flyplass** er en flyplass som ligger rett sør for Sylling i Lier kommune i Buskerud.

## Eksterne lenker
* Kart (PDF-format)
* Mikroflygernes egne flystriper
Androide

En **androide** er en robot laget for å etterligne et menneske, vanligvis både utseende- og oppførselsmessig. Ordet er avledet fra det greske *andr-*, «som betyr mann», og sufikset *-eides*, som pleide å bety «av arten lik» (fra *eidos* «art»). Ordet *[[droid]]* som er en robot i *[[Star Wars]]*-universet, er avledet fra denne meningen. Så langt er dette begrepet i all hovedsak knyttet til science fiction-domenet, ofte i forbindelse med film og TV. Dog, i dag finnes det noen humanoide roboter.

## Se også
*Kunstig intelligens
*Frankenstein
*Golem
*Robot

## Eksterne lenker
* Android World
* Android Science
* Valerie, the domestic female android.
Chris Coleman

**Cristopher Coleman** (født 10. juni 1970) er en walisisk fotballtrener og tidligere fotballspiller.

Han var manager i Premier League for Fulham FC fra 2003 til 10. april 2007. Som spiller spilte han forsvar. Coleman spilte 32 landskamper for . Han tok over som manager i Fulham i mai 2003 etter Jean Tigana og fikk sparken 10. april 2007.

Den 11. februar 2008 ble han utnevnt som manager for Coventry City FC. Han fikk sparken etter sesongen 2009/10.

Nyttårsaften 2016 ble Coleman utnevnt til offiser av Order of the British Empire.

19. november 2017 ble han ansatt som ny manager for den engelske klubben Sunderland. Han fikk sparken etter 2017/18 sesongen.

10. juni 2018 fikk han jobben som ny manager i den kinesiske fotballklubben Hebei China Fortune F.C. Han fikk sparken 15. mai 2019 etter svake resultater.

## Referanser


## Eksterne lenker
*
Vestby flyplass

**Vestby flyplass** er en flyplass som ligger rundt tre kilometer nordvest for Vestby sentrum i Vestby kommune i Akershus fylke.

## Eksterne lenker
* Kart (PDF-format)
* Mikroflygernes egne flystriper
* [Vestby på norskeflyplasser.no](http://generator.firmanett.no/(raiaulqdi5aths245ucxnbnm)/generator.aspx?PID=176936&M=0&M=0/)
Letzigrund

**Letzigrund** () er et fotball- og friidrettsstadion i Zürich i Sveits. Stadionet har en tilskuerkapasitet på ca 26 000, og er hjemmebanen til fotballklubben FC Zürich. 

Stadionet ble åpnet 22. februar 1925, og eies av Zürich kommune. Anlegget har blitt total renovert i henholdsvis 1947, 1958, 1973, og 1984. Flomlys ble installert i 1973, og den første utendørskonserten ble holdt i 1996.

Det er 11&nbsp;605 sitteplasser, (hvorav 9&nbsp;167 er under tak), og 12&nbsp;000 ståplasser. Disse også under tak. Banestørrelsen er 105 x 68 meter, med løpebaner rundt gressmatten. Anlegget har også tre andre baner: to gressbaner og én bane med kunstgress. I januar 2005 godkjente UEFA planene om et nytt stadion for bruk i EM i fotball 2008. Under mesterskapet ble det spilt tre kamper på Letzigrund stadion. Mens ombyggingen pågikk flyttet fotballklubben FC Zurich sine hjemmekamper til Hardturm, hjemmebanen til fotballklubben Grasshopper-Club Zürich.

EM i friidrett 2014 fant sted på dette stadionet fra 12. til 17. august 2014.

## Referanser
Tobago

**Tobago** er den minste av de to hovedøyene øyene som utgjør nasjonen Trinidad og Tobago. Øya ligger nordøst for Trinidad. Tobago har et areal på 300 km² (medregnet småøyene Little Tobago, St. Giles Island, Goat Island og Sisters' Rock blir det 303 km²) og en befolkning på ca. 50&nbsp;000. Øya har to av de elleve regioner i landet. Hovedstad på øya og for regionen *Western Tobago* er Scarborough med rundt 20&nbsp;000 innbyggere. Hovedstad for regionen *Eastern Tobago* er *Roxborough*. 

Tobago er også kjent for vakre badestrender og er et av Karibias fremste reisemål for dykkere. Utenfor øya finner man blant annet verdens største hjernekorall.

## Eksterne lenker
*
Frie Folkevalgte

**Frie Folkevalgte** var et politisk parti som eksisterte mellom 1973 og 1992. I 1973 stilte partiet til valg som *Kvinnenes frie folkevalgte*. Partiet bygde på en populistisk plattform for forsvar for undertrykte, styrket naturvern, kamp mot krig, kamp mot sløseri, for en sunn oppdragelse og for en partipolitisk uvhengig regjering. Partileder fra 1973  var Vera Grønlund. I 1992 ble partiet overtatt av en gruppe rundt Harald B. Haram, og Frie Folkevalgtes partistatus ble benyttet til å opprette Frihetspartiet mot EF-unionen.

## Eksterne lenker
* Frie Folkevalgte i Trondheims privatarkiv finnes ved NTNU Universitetsbiblioteket